section_heading: Životopis
paragraph_text: Phil se ubrzo vratio regularnim poslovima, ne očekujući reakciju iz Jerseyja. Ipak, nedugo nakon ubojstva Fat Doma je ubio bijesni Carlo Gervasi u Satriale'su nakon što je ovaj zbijao šale na Vitov račun. Leotardo je nakon toga umalo i sam stradao, kad je u zrak odletjela zgrada u kojem je vodio jedan od svojih poslova. Nakon neuspješnog pokušaja Little Carminea Lupertazzija da okonča primirje između obitelji, Leotardo i njegova ekipa spremali su osvetu. Iako je Phil razmišljao da ubije samog Tonyja, kapetan Butch DeConcini ga je nagovorio da cilja nekog važnog obitelji DiMeo. Međutim, zavjera je propala jer je Phil na Božić 2006. preptrpio srčani udar te je hospitaliziran. Tony ga je ondje posjetio, rekavši mu kako je osjećao strah i žaljenje tijekom svojeg bolničkog iskustva, te zatražio mir u interesu obje obitelji. Oporavljeni je Phil 2007. izrazio želju da provodi više vremena kod kuće, u krugu svoje (krvne) obitelji. Odlučio je odstupiti s mjesta šefa i prepustiti obitelj Lupertazzi svojem štićeniku Gerryju Torcianu.